Institut national de la statistique et des études économiques
Den Institut national de la statistique et des études économiques ass d'nationaalt Institut fir Statistik vu Lëtzebuerg. Den Akronym dofir ass STATEC.

Geschicht 
Mam Arrêté grand-ducal vum 25. Juli 1900 gouf eng Commission permanente de statistique an d'Liwe geruff, déi en 2. August 1945 duerch den Office de statistique ersat gouf. Zu där Zäit gouf och de Service d'études et de documentation économiques geschaaft.

De STATEC ass 1962 – deemools als Service central de la statistique et des études économiques – duerch d'Fusioun vun den zwou Institutiounen entstanen. En huet de 15. Januar 1963 ugefaange mat schaffen.

Mam Gesetz vum 10. Juli 2011 gouf aus dem Service central den Institut national.

De STATEC hänkt administrativ vum Wirtschaftsministère of, mä ass wëssenschaftlech onofhängeg an neutral.

Organisatioun 

De STATEC ass a 6 Divisiounen opgedeelt:

 Services généraux
 Statistiques sociales
 Statistiques d'entreprises
 Statistiques macroéconomiques
 Conjoncture et prévisions
 Recherche appliquée

Um Spaweck 
 Offiziell Säit vum STATEC
 Statistik Portal fir ganz Lëtzebuerg

Lëtzebuerger Verwaltungen
Statistikinstituter